### 13.    Beslutning om fremrykning af driftsbudget til modernisering af vejbelysning

**Åbent**

Sagsnr.: 326-2020-4966        J.nr.: 05.01.12           Dokumentnr.:
326-2020-157885

**Sagstype**

Beslutning.

**Resume og sagens baggrund**

Med henblik på at understøtte aktiviteten i den private
sektor i [adresse] besluttede Kommunalbestyrelsen den 24. juni 2020 at fremrykke
og igangsætte en række anlægsaktiviteter til udførelse i 2020.

Der blev i den forbindelse fremlagt forslag om at fremrykke et
driftsbudget på cirka 2,7 mio. kr. afsat til modernisering af vejbelysningen i
2021 til udførelse i 2020 under forudsætning af, at dette driftsbudget eller
dele heraf bliver konverteret til anlægsbudget. Kommunalbestyrelsen besluttede,
at der skulle arbejdes videre med forslaget. Der lægges derfor op til, at der
gives en anlægsbevilling til udførelse af moderniseringsopgaver på
vejbelysningen.

**Indstillinger**

Direktøren indstiller,

1.    at der
fremrykkes et rådighedsbeløb på i alt 2,7 til modernisering af vejbelysning.

2.    at der gives en
anlægsbevilling på i alt 2,7 mio. kr. finansieret af driftsbudgettet i 2021 til
modernisering af vejbelysning.

**Behandling**

Økonomiudvalget, Kommunalbestyrelsen.

**Sagsfremstilling**

Kalundborg Kommune har i 2019 udbudt drift og renovering af
anlægget til vejbelysning. Verdo Teknik A/S vandt opgaven og gik i drift den 1.
januar 2020. Med gennemførelsen af udbuddet realiserede Kalundborg Kommune en
årlig besparelse på i alt 3 mio. kr., så driftsbudgettet til vejbelysningen nu
udgør i alt 9,2 mio. kr. årligt.

Den opgave Verdo Teknik A/S varetager omhandler dels drift
og dels renovering og modernisering af selve anlægget. Kommunen indkøber selv
el via indkøbsaftalen på dette område. Renoveringen af anlægget omhandler især
udskiftningen af lyskilder, for eksempel pærer og lysstofrør, som skal udfases
jf. EU-regler. Samlet drejer det sig om en udskiftning på 2.000 armaturer ud af
de i alt 10.000 armaturer. Den nødvendige renovering udgør i alt 11,5 mio. kr.
i kontraktperioden 2020-2023.

Konsekvensen af ikke at gennemføre renoveringen vil være
slukkede lamper. Den positive effekt af at gennemføre renoveringen vil være en
samlet el og driftsbesparelse i 5 år i forhold til 2017 (2020-2024 år) på 15,6
mio. kr. Dog er det en forudsætning, at udskiftningen gennemføres på kun 2 år.
Ved jævnt fordelt renovering over 4 år, vil den samlede besparelse være 14,8
mio. kr.

Det skal bemærkes, at moderniseringen ikke omfatter
supplerende gadelamper eller øvrige nye gadelysanlæg.

Tidsplan

De fremrykkede moderniseringsopgaver udføres i efteråret
2020.

Det bør yderligere overvejes at fremrykke driftsbudgettet
til modernisering af vejbelysningen i 2022 og 2023 til udførelse i 2021.

**Økonomiske konsekvenser**

Der afsættes et anlægsbudget på i alt 2,7 mio. kr. i 2020 til
modernisering af gadelys finansieret af kassen. Driftsbudgettet reduceres i
2021 med i alt 2,7 mio. kr.

[adresse] bemærkninger er indarbejdet i sagen.

**Økonomiudvalgets møde den 19.
august 2020:**

Anbefales.